

VILJANDI VALLAVALITSUS

Viiratsi 13. jaanuar 2025 nr 14-2/25/1-1

# Väikehanke „Sotsiaaltransporditeenuse osutamine II teenusgrupile 2025. aastal“ hanketeade

Viljandi Vallavalitsus (edaspidi **Hankija**) teeb käesolevaga huvitatud isikutele ettepaneku esitada vastavalt käesoleva hanketeates märgitud tingimustele pakkumus sotsiaaltransporditeenuse osutamiseks.

# 1. Väikehanke eesmärk

Väikehanke eesmärk on osutada M1 kategooria sõidukiga sotsiaaltranspordi teenust (edaspidi **Teenus**) puudega inimesele (puuetega inimeste sotsiaaltoetuste seaduse § 2 lõike 1 tähenduses) või eakale (edaspidi **Teenuse saaja**), kes on kantud rahavastikuregistrisse Viljandi valla elanikuna ja kes erivajaduse tõttu ei saa kasutada isiklikku või ühistransporti ning ei ole suuteline iseseisvalt sõitma või sõitu korraldama avalikke teenuseid pakkuvatesse asutustesse, kooli või tööle.

# 2. Väikehanke objekt

Väikehanke objektiks on sotsiaaltransporditeenuse (edaspidi Teenus) osutamine Viljandi valla erivajadustega ja eakatele elanikele.

# 3. Teenuse maht ja tingimused

3.1. Teenuse osutamine toimub nii vajaduspõhiselt juhuveona kui ka planeeritud regulaarsete tellimusvedudena (näiteks täisealiste isikute transport Teenuse saaja kodust Karulasse jmt).

3.2. Teenuse tellimuse sotsiaaltransporditeenuse osutajale (edaspidi **Pakkuja**) esitab Hankija või Teenuse saaja, kellele Viljandi Vallavalitsuse sotsiaalkomisjon on Teenuse määranud.

3.3. Teenuse osutamine toimub üldjuhul tööpäevadel, millest teatatakse Pakkujat ja Hankijat ette üldjuhul viis päeva enne sõidu toimumist.

3.4. Erandjuhtudel toimuvad sõidud puhkepäevadel ja vähem kui 5 päeva etteteatamisega. Juhul kui Pakkuja ise ei saa erandjuhtude sõite teostada, tagab Pakkuja Teenuse osutamiseks nõuetele vastava asendaja.

3.5. Pakkuja peab arvestama, et Teenuse saajal võib olla erivajadusi, millega tuleb sõiduki juhil arvestada (liikumisraskused, psühholoogilised erivajadused jmt).

3.6. Teenuse hange koosneb ühest teenusgrupist, milleks on II teenusgrupp – Teenuse saajad, kes liiguvad vaid ratastoolis.

3.8. Sõiduki juht peab Teenuse osutamise ajal jälgima olukorda sõidukis (vajadusel sõiduki peatama, abistama Teenuse saajat või kutsuma abi, andma vajadusel kuni kiirabi saabumiseni esmaabi, rahustama või kutsuma Teenuse saajat korrale vms).

3.9. Isikute arv ühe tellimuse kohta sõidu ajal ei muuda hinda.

3.10. Sõiduki juht kohustub kinni pidama etteantud sõidugraafikust järgides liiklusohutusnõudeid.

3.11. Pakkuja kohustub täitma sotsiaaltransporditeenuse sõitude aruande vormi. Teenuse kilomeetrite arvestust kontrollitakse avaliku kaardiserveriga [www.maps.google.com.](http://www.maps.google.com/) Põhjendamatuid lisasõite ei arvestata teenusepõhisteks kuludeks.

3.12. Teenuse osutamise alguspunktiks loetakse Teenuse saaja asukohta ja lõpp punktiks Teenuse saaja sihtpunkti.

3.13. Sõitudel väljaspoole maakonna piire Teenuse saajat tervishoiu- ja sotsiaalteenusele viies algab sõit Teenuse saaja asukohast Teenuse saaja sihtpunktini. Kui Teenuse saaja jääb sihtpunkti tervishoiu- ja sotsiaalteenusele, siis Pakkuja arvestabsihtpunktist tagasisõidu kilomeetrid kuni Sakala tn 1, Viiratsi.

3.14. Sõitudel väljaspoole maakonna piire Teenuse saajale tervishoiu- ja sotsiaalteenusele järgi minnes algab kilomeetrite arvestus Sakala tn 1, Viiratsi kuni Teenuse saaja asukohani ning jätkub Teenuse saaja soovitud sihtpunktini.

3.15. Teenuse tasu kujunemise alused on esitatud **Vormil 1 - Pakkumuse maksumus ja kinnitused**, milles toodud pakkumuse hind on lõplik ja millele ei lisandu muid tasusid (sõidu alustamise tasu vmt).

3.16. Teenuse miinimumtasu Teenuse eest on II teenusgrupile 10,00 eurot üks tellimussõit.

3.17. Teenuse eeldatav maht II teenusgrupil on keskmiselt 650 kilomeetrit kuus.

# 4. Tasu ja arveldamise kord

4.1. Osutatud Teenuse eest tasub Teenuse saaja ise kas peale igat sõidukorda või kokkuleppeliselt korra kuus.

4.2. Teenuse saaja ja Hankija vahel sõlmitud eelneva kokkuleppe olemasolul tasub Teenuse eest kas osaliselt või täielikult Hankija, tasudes osutatud Teenuse eest üks kord kuus.

4.3. Pakkuja esitab Hankijale elektroonilise e-arve. Koos arvega esitatakse digitaalselt allkirjastatud sotsiaaltransporditeenuse sõitude aruanne, mille vorm on kinnitatud Hankija poolt.

# 5. Nõuded Pakkujale ja sõidukile

5.1. Pakkuja peab olema registreeritud Äriregistris (https://ariregister.rik.ee).

5.2. Pakkuja peab omama kehtiva ülevaatusega ja kasutuskõlblikku Teenuse osutamiseks vajalikku ja selleks sobilikku sõidukit. Hankija kontrollib sõiduki taustaandmeid Transpordiameti avaliku registri andmete põhjal aadressil: [https://eteenindus.mnt.ee/.](https://eteenindus.mnt.ee/)

5.3. Teenuse osutamiseks kasutatav sõiduk peab olema puhas nii seest kui väljast.

5.4. Transpordivahendiks kasutatavas sõidukis on lisaks juhile veel vähemalt 4 istekohta.

5.5. Teenuse osutamiseks kasutatav sõiduk peab olema kohandatud sõitjate veoks ning pakkuma kliendile mugavust ja turvalisust.

5.6. II teenusgrupi sõiduk peab olema sobilik erivajadustega inimeste ning nende pagasi ja abivahendite, sh ratastooli, rulaatori vmt transpordiks.

# 6. Nõuded pakkumusele

6.1. Pakkumus tuleb esitada **Vorm 1 - Pakkumuse maksumus ja kinnitused** sisu kohaselt digitaalselt allkirjastatuna.

6.2. Pakkumus peab olema jõus vähemalt 60 päeva alates pakkumuste avamise tähtpäevast.

1. **Teenuse osutamise periood**

Teenuse osutamise periood on 01.02.2025 – 31.12.2025.

# 8. Pakkumuse esitamise tähtpäev ja koht

8.1. Pakkumuse esitamise hilisem tähtaeg on 20.01.2025 kell 10:00.

8.2. Pakkumus tuleb edastada e-posti aadressile hanked@viljandivald.ee.

8.3. E-kirja teema peab kandma pealkirja: „Pakkumus – Sotsiaaltransporditeenuse osutamine II teenusgrupile 2025. aastal“.

# 9. Info ja teabevahetus

9.1. Täiendavat informatsiooni ja selgitusi saab kirjalikult esitades küsimusi e-posti aadressile marta.rohtla@viljandivald.ee.

9.2. Küsimustele vastamine toimub hiljemalt 3 tööpäeva jooksul.

# 10. Hankemenetluse kord

10.1. Hankija kontrollib ja hindab pakkumuse vastavust käesoleva hanketeate punktis 6 toodud tingimustele.

10.2. Hankija kontrollib Pakkuja vastavust käesoleva hanketeate punktis 5 kirjeldatud kriteeriumitele.

10.3. Pakkumuste hindamiskriteerium: vähim on parim.

10.4. Hankijal on õigus küsida Pakkujatelt täiendavat selgitust või tõendeid käesolevas hanketeates toodud asjaolude kohta.

10.5. Hankija edastab pakkumiste avamise info Pakkujatele peale pakkumuste avamist hiljemalt kolme tööpäeva jooksul e-postiga.

10.6. Edukate Pakkujatega sõlmitakse leping (vt. Lisa 2 – Hankelepingu projekt).

10.7. Lepingu täitmise tähtaeg on 01.02.2025 - 31.12.2025.

10.8. Hankijal on õigus piisava konkurentsi puudumisel kõik pakkumused tagasi lükata, kui esitatud pakkumuste arv on väiksem kui kaks või kui kõigi vastavaks tunnistatud pakkumuste maksumus ületab eelarves planeeritud vahendeid.

# 11. Lisad

11.1. Lisa 1 - Vorm 1 - Pakkumuse maksumus ja kinnitused

11.2. Lisa 2 - Hankelepingu projekt